Zilspāru ģints
Zilspāres jeb zilspāru ģints (Calopteryx) ir spāru kārtas (Odonata) ģints, kas pieder pie vienādspārnu spāru apakškārtas (Zygoptera). Zilspārēm ir plaša izplatība, bet tās nav sastopamas Dienvidamerikā un Āfrikā, un, protams, Antarktīdā. Latvijā sastopamas 2 zilspāru sugas: upju zilspāre (Calopteryx splendens) un strautu zilspāre (Calopteryx virgo).